PATVIRTINTA

Klaipėdos m. lopšelio-darželio „Žemuogėlė“

Direktoriaus 2021 m. spalio 4 d.

įsakymu Nr. V1-95

**RESPUBLIKINIO VIRTUALAUS IKIMOKYKLINIO IR PRIEŠMOKYKLINIO UGDYMO ĮSTAIGŲ KŪRYBINIŲ DARBŲ PROJEKTO „GAMTA YRA MANO NAMAI“ NUOSTATAI**

**I SKYRIUS**

**BENDROSIOS NUOSTATOS**

1.  Respublikinio virtualaus ikimokyklinio, priešmokyklinio ugdymo įstaigų kūrybinių darbų “Gamta yra mano namai” projekto nuostatai reglamentuoja projekto tikslą, uždavinius, dalyvius, organizavimo ir dalyvavimo tvarką, reikalavimus bei sąlygas darbų pateikimui ir baigiamąsias nuostatas.

2.PParodos rengėjas ir vykdytojas: Klaipėdos lopšelis – darželis „Žemuogėlė“, Statybininkų pr. 20, LT-93153, el.paštas zemuogele54@mail.ru , tel. 846345926.

3.PParodą organizuoja ir vykdo Klaipėdos lopšelio – darželio „Žemuogėlė“ ikimokyklinio ugdymo mokytoja Eugenija Merkelienė ir Ernesta Mikalauskienė. Parodos koordinatorė direktoriaus pavaduotoja ugdymui Natalija Sosunova.

4. Projekto nuostatai publikuojami socialinio tinklo ,,Facebook” paskyrose bei išsiųsti į švietimo įstaigas.

**II. PARODOS TIKSLAS IR UŽDAVINIAI**

 5. Tikslas - ugdyti vaikų kūrybiškumo, meninės raiškos, aplinkos pažinimo, tyrinėjimo gebėjimus.

 6. Uždaviniai:

 6.1. Skatinti ugdytinius aktyviai dalyvauti meninėje, kūrybinėje veikloje, suteikti kūrybinės sėkmės, pasitikėjimo, džiaugsmo pojūtį.

6.2. Ryšio tarp ugdytinių ir juos supančios aplinkos (gamtos) stiprinimas.

 6.3. Ugdytinių socialinių įgūdžių ugdymas (darbas poromis, grupėse, pagarba kitų idėjoms, pasitikėjimas savimi).

 6.4. Skatinti bendradarbiavimą ir tyrinėjimo džiaugsmą.

 6.5. Vaikų savarankiškumo ir iniciatyvos mokymosi procese didinimas.

**III. PARODOS DALYVIAI**

7. Parodos dalyviai: Respublikos ikimokyklinio, priešmokyklinio ugdymo mokytojai ir jų ugdytiniai. Dalyvių skaičius neribojamas.

**IV. PROJEKTO ORGANIZAVIMO TVARKA IR DALYVAVIMO SĄLYGOS**

8. Ugdytiniai kartu su mokytojais ir/arba tėvais lauke renka tokius objektus kaip pagaliukai, lapai, kankorėžiai, žolė ir kitos gamtinės medžiagos.

9. Iš surinktos medžiagos jie turi sukurti paveikslą.

10. Mokytojas(-a) paruošia baltą audeklą kaip foną kuriamiems paveikslams.

11. Kūrinys nufotografuojamas. Nuotrauka publikuojama projektui skirtoje “Facebook” grupėje “Gamta yra mano namai. Projektas.”

12. Mokytojai nuotraukas panaudoja kurdami dėlionę: atspausdina A4 formatu, įlaminuoja, sukarpo vienodo dydžio kortelėmis ir sukuria dėlionę.

13. Kūrinių ir/arba dėlionių nuotraukos įkeliamos į “Facebook” grupę “Gamta yra mano namai. Projektas”.

**V. BAIGIAMOSIOS NUOSTATOS**

 14. Dalyvavimas parodoje reiškia dalyvių sutikimą, kad parengti darbai būtų naudojami (nepažeidžiant Bendrojo duomenų apsaugos reglamento nuostatų) organizatorių internetinėje svetainėje ir/ar socialinio tinklo ”Facebook” grupėje.

 15. Organizatoriai pasilieka teisę koreguoti parodos „Gamta yra mano namai” nuostatus.

16. Pasibaigus parodai dalyviams “Facebook” grupėje bus įkeltos padėkos dėl dalyvavimo parodoje.

17. Projektas vyks nuo 2021m. spalio mėn. 4 d. iki 2021m. spalio 22 d. Projektui parengtas fotografijas galima įkelti į “Facebook” grupę iki 2021m. spalio 22 d.